## Rješenje o odobrenju prospekta o izdavanju dionica privatnom ponudom trgovačkom društvu HG spot d.d. Zagreb

### NN 76/2006 (10.7.2006.), Rješenje o odobrenju prospekta o izdavanju dionica privatnom ponudom trgovačkom društvu HG spot d.d. Zagreb

# HRVATSKA AGENCIJA ZA NADZOR FINANCIJSKIH USLUGA

1814

Sukladno
odredbama članka 15. stavak 1. točka 4. alineja 1. i članka 8. stavak 1.
Zakona o Hrvatskoj agenciji za nadzor financijskih usluga (»Narodne novine«,
broj 140/05), članka 22. stavka 4. Zakona o tržištu vrijednosnih papira
(»Narodne novine«, broj 84/02), a temeljem zahtjeva trgovačkog društva HG
spot d.d. Zagreb, Avenija Dubrovnik 46, za odobrenjem Prospekta o izdavanju
dionica privatnom ponudom, Uprava Hrvatske agencije za nadzor financijskih
usluga, na sjednici održanoj 29. lipnja 2006. godine, donijela je

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1. Trgovačkom
društvu HG spot d.d. Zagreb, Avenija Dubrovnik 46, odobrava se Prospekt o
izdavanju 280.000 redovnih dionica na ime, privatnom ponudom, ukupne
vrijednosti 28.000.000,00 kuna, pojedinačne nominalne vrijednosti 100,00
kuna po dionici.

2. Ovo
rješenje objaviti će se u »Narodnim novinama«.

Obrazloženje

Trgovačko
društvo HG spot d.d. Zagreb, Avenija Dubrovnik 46, podnijelo je 29. svibnja
2006. godine Hrvatskoj agenciji za nadzor financijskih usluga zahtjev za
odobrenje Prospekta o izdavanju dionica privatnom ponudom, a 20. lipnja
2006. godine dopunu toga zahtjeva te priloge sukladno Pravilniku o sadržaju
zahtjeva i prilozima za odobrenje prospekta i skraćenom prospektu (»Narodne
novine«, broj 118/03, dalje: Pravilnik). Nadalje, 26. lipnja 2006. godine
trgovačko društvo HG spot d.d. izvršilo je izmjenu i dopunu Prospekta
sukladno odredbama članka 21. Zakona o tržištu vrijednosnih papira od kada
se zahtjev za odobrenje objavljivanja prospekta o izdavanju dionica
privatnom ponudom smatra urednim.

U provedenom
postupku po zahtjevu utvrđeno je da je 4. svibnja 2006. godine, Glavna
skupština društva donijela Odluku o povećanju temeljnog kapitala Društva
izdavanjem novih dionica HG spot d.d. privatnom ponudom, za iznos jednak
dijelu temeljnog kapitala koji na njih otpada (al pari) i to unosom prava,
uz isključenje prava prvenstva u cijelosti.

Sukladno
navedenoj Odluci Glavne skupštine društva HG spot d.d., Zagreb, Avenija
Dubrovnik 46, temeljni kapital društva povećat će sa nominalnog iznosa od
5.000.000,00 kn za nominalni iznos od 28.000.000,00 kn na ukupni nominalni
iznos od 33.000.000,00 kuna, i to izdavanjem 280.000 novih redovnih dionica
na ime serije »B«, svaka u nominalnoj vrijednosti od po 100,00 kn i ukupne
nominalne vrijednosti 28.000.000,00 kn.

Istom Odlukom
postojećim dioničarima društva HG spot d.d. Zagreb, Avenija Dubrovnik 46, u
cijelosti je isključeno pravo prvenstva upisa dionica prilikom ovog
povećanja temeljnog kapitala.

Rok za upis i
uplatu dionica predmetnog izdanja je 30 dana od dana konačnosti ovoga
Rješenja, a predmetno izdanje dionica smatrat će se uspješnim ukoliko u
navedenom roku bude upisano i uplaćeno 90% izdanja dionica.

Nadalje je
utvrđeno da je trgovačko društvo HG spot d.d. Zagreb, Avenija Dubrovnik 46,
uplatilo naknadu i administrativnu pristojbu sukladno Pravilniku o vrsti i
visini naknada i administrativnih pristojba Hrvatske agencije za nadzor
financijskih usluga (»Narodne novine« 45/06).

Ocjenjujući
gore navedeno činjenično stanje, Agencija utvrđuje da su uz zahtjev za
odobrenje prospekta o izdavanju dionica društva HG spot d.d., privatnom
ponudom, od 29. svibnja 2006. godine, priloženi svi prilozi propisani
Zakonom i Pravilnikom te da podneseni prospekt sadrži sve podatke u skladu s
odredbom članka 21. Zakona.

Kako su
ispunjeni uvjeti za odobrenje podnesenog prospekta, sukladno odredbi članka
22. stavka 4. Zakona, valjalo je riješiti kao u izreci.

Sukladno
odredbama članka 8. stavka 3. Zakona o Hrvatskoj agenciji za nadzor
financijskih usluga (»Narodne novine« br.
140/05), ovo Rješenje objavljuje se u »Narodnim novinama«.

UPUTA O
PRAVNOM LIJEKU

Protiv ovog
rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa:
UP/I-450-08/06-11/17

Urbroj:
326-101/06-5

Zagreb, 29.
lipnja 2006.

Predsjednik Uprave

**Ante Samodol, v. r.**

Rješenje, NN 76/2006-1814